I Love You, Alice B. Toklas
<s>I Love You, Alice B. Toklas ( ) je američka filmska komedija snimljena 1968. godine u režiji Hya Averbacka.</s><s>Protagonist, koga tumači Peter Sellers, je relativno uspješni i situirani advokat koji se sprema svoj život zaokružiti brakom sa dugogodišnjom djevojkom (koju tumači Joyce Van Patten).</s><s>Radnja prikazuje kako prije toga, sticajem okolnosti, sretne svog hipijevskog brata (koga tumači David Arkin) i upozna njegovu lijepu djevojku (koju glumi Leigh Taylor-Young) te nakon konzumiranja kolačića sa marihuanom odluči odbaciti svoj dotadašnji život i sam postati hipik.</s><s>Film je napravljen na samom vrhuncu hipijevskog pokreta, odnosno eskalacije generacijskog sukoba u tadašnjoj Americi, pri čemu je scenario nastojao tome dati što odmjereniji pristup i prikazati pozitivne i negativne strane i konformističkog životnog stila i kontrakulture.</s>

<s>Samo su snimanje, pak, obilježili problemi vezani uz Petera Sellersa, koji je zbog njega bio odvojen od svoje tadašnje supruge Britt Ekland, te se ponašao neugodno na setu i dolazio u stalne sukobe sa scenaristom i producentom Paulom Mazurskim, te se agresivno udvarao Leigh Taylor-Young (iako je ona tada bila u braku s Ryanom O'Nealom).</s><s>Mazurski je, sa druge strane, imao problema sa šefovima studija koji su se bojali da bi film moago biti shvaćen kao propagiranje konzumacije droge; iz istih razloga su iz filma izbačene scene u kojima sami sebe tumače kontrakulturne ikone Allen Ginsberg i Timothy Leary.</s>

<s>I Love You, Alice B. Toklas je danas poznat i kao jedan od posljednjih hollywoodskih filmova koji je u dvorane distribuiran prije uvođenja današnjeg sistema cenzorskih rejtinga; umjesto njih se film "preporučao za zrelu publiku".</s>

<s>Uloge 
 Peter Sellers - Harold
 Jo Van Fleet - Majka
 Leigh Taylor-Young - Nancy
 Joyce Van Patten - Joyce
 David Arkin - Herbie
 Herb Edelman - Murray
 Salem Ludwig - Otac
 Louis Gottlieb - Guru
 Grady Sutton - Direktor pogrebnog zavoda
 Janet E. Clark - Mrs.</s><s>Foley (kao Janet Clark)
 Jorge Moreno - Mr. Rodriguez
 Ed Peck - Čovjek u trgovini odjećom</s>

<s>Izvori</s>

<s>Vanjske veze</s>

<s>Američki filmovi
Filmske komedije
Romantične komedije
Authority control 2</s>

